Naršėnai

Naršėnai – kaimas Zarasų rajono savivaldybėje, 5 km į šiaurę nuo Antalieptės, plento Antalieptė–Dusetos dešinėje pusėje.


 Istorija 

Kaimas susiformavo 1607 m. iš Padustėlio dvaro tarnybų. 1926 m. išskirstytas viensėdžiais. Tais metais kaimo teritorija 252,35 ha. Yra kapinės, paskutinis palaidojimas 1905 m.

1948 m. pavasarį kaimo gyventojai įjungti į „Aušros“ kolūkį, kuris 1955 m. tapo Antalieptės žemės ūkio technikumo padaliniu. 1961–1962 m. pastatyti du mūriniai dviaukščiai daugiabučiai namai, 1960–1975 m. veikė kultūros namai, iki 1996 m. buvo kaimo parduotuvė.

 Gyventojai 

Gyventojų demografinėje raidoje žymus gyventojų skaičiaus padidėjimas dėl apylinkės kaimuose 1971–1972 m. atliktos melioracijos.

 Žymūs žmonės 
 Zakaras Urbanėlis (1899–), Lietuvos kariuomenės savanoris, Vyties kryžiaus ordininkas, dalyvavo Nepriklausomybės kovose.
 Edvardas Makelis (1954–), agronomas, agroverslo konsultantas, politikas, buvęs Lietuvos žemės ir miškų ūkio ministras.

 Šaltiniai 

 Vytautas Indrašius. „Antalieptės kraštas“, II d., 2009, psl.5-35.

Kategorija:Zarasų rajono savivaldybės gyvenvietės